ด่วน! PSTC ลุย “โซลาร์ฯ” เวียดนาม 50 เมกะวัตต์ จ่อลงนามซื้อหุ้นเร็วๆนี้
PSTC ส่งบ.ย่อย "พีเอสทีซี อินเตอร์เนชั่นแนล" บุกโซลาร์ฟาร์มเวียดนาม ประกาศเข้าลงทุนโรงไฟฟ้า "นิญถ่วน" 50MW จ่อลงนามซื้อหุ้นเร็วๆนี้
30 มี.ค. 2561

ผู้สื่อข่าวรายงานว่า บริษัท เพาเวอร์ โซลูชั่น จำกัด (มหาชน) หรือ PSTC ระบุว่า เมื่อวันที่ 28 มีนาคม 2561 ที่ประชุมคณะกรรมการบริษัท เพาเวอร์ โซลูชั่น จำกัด (มหาชน) หรือ PSTC ครั้งที่ 3/2561 มีมติให้บริษัท พีเอสทีซี อินเตอร์เนชั่นแนล จำกัด (บริษัทย่อย) ทำการลงนามในบันทึกข้อตกลง (MOU) เข้าร่วมลงทุนโครงการผลิตไฟฟ้าพลังงานแสงอาทิตย์แบบติดตั้งบนพื้นดิน ขนาดกำลังการผลิต 50 เมกะวัตต์ที่จังหวัดนิญถ่วน ประเทศเวียดนาม
โดยเป็นการร่วมลงทุนกับ Ninh Thuan Gelex Energy Company Limited ซึ่งเป็นบริษัท ในกลุ่ม Vietnam Electrical Equipment Joint Stock Corporation (GELEX) (บริษัทจดทะเบียนในตลาดหลักทรัพย์ในประเทศเวียดนาม)
ทั้งนี้ เมื่อบริษัทฯได้ข้อสรุปการลงทุนและการเข้าทำสัญญาซื้อขายหุ้นดังกล่าว บริษัทจะนำเสนอต่อคณะกรรมการเพื่อเข้าลงนามในสัญญาร่วมโครงการ ตามข้อกำหนดและหลักเกณฑ์ที่กำหนดไว้ในกฎระเบียบของหน่วยงานที่เกี่ยวข้อง และจะแจ้งให้ตลาดหลักทรัพย์ฯ และผู้ถือหุ้นทราบต่อไป